b"\n_START_ARTICLE_\nClub Gel Puigcerd\xc3\xa0\n_START_SECTION_\nHist\xc3\xb2ria\n_START_PARAGRAPH_\nEl Club de Gel Puigcerd\xc3\xa0 va n\xc3\xa9ixer l'any 1956, al col\xc2\xb7legi Pensionat d'Alta Muntanya (escolapis) de la vila, en crear-se un equip d'hoquei gel, esport que un any abans havia introdu\xc3\xaft, provinent de N\xc3\xbaria, en Pere Dosta Anglada. El 26 de febrer de 1956, es juga un partit a l'estany gla\xc3\xa7at de la ciutat. El 10 de febrer de 1957 s'organitza un festival de gel a la pista descoberta e inacabada del Llac. Els dies 18 i 19 de gener de 1958 s'inaugurava la pista amb un festival internacional de gel. A partir de dit festival, els clubs d'hoquei, de la vila, que havien camviat les rodes per les ganivetes, es foren integrant a l'A.E.P (Antics Alumnes de l'Escola Pia), que jugaren diversos partits, tant amb equips catalans com estrangers, fins a l'any 1964. Impossibilitats, degut a la climatologia, per disposar de gel estable, uns quants jugadors decidiren anar a jugar a Font-Romeu, per poder continuar patinant sobre gel. Amb tot, a efectes federatius, no pogueren jugar amb el recent creat equip de l'Union Sportive Font- Romeu. Trobaren replugi en el C.I.T (Centre d'Iniciatives Turistiques) i el 2 de maig de 1972 es creava la secci\xc3\xb3 d'hoquei sobre gel. el 1973, El CGP \xc3\xa9s un dels sis fundadors de la lliga espanyola d'hoquei gel que el club ha guanyat en diverses ocasions. L'any 1983 es va inaugurar a Puigcerd\xc3\xa0 l'actual pavell\xc3\xb3 de gel on juga el club. El 8 d'agost del 2006 el CG Puigcerd\xc3\xa0 jug\xc3\xa0 el primer partit d'hoquei femen\xc3\xad de la seva hist\xc3\xb2ria. El 2007, i en commemoraci\xc3\xb3 del 50\xc3\xa8 aniversari, el club va ser nomenat Cerd\xc3\xa0 de l'Any. L'any 2010, Teresa Llorens va ser nomenada presidenta, la primera de la hist\xc3\xb2ria de l'hoquei gel catal\xc3\xa0.\n_START_SECTION_\nColors\n_START_PARAGRAPH_\nEls colors del Club Gel Puigcerd\xc3\xa0 s\xc3\xb3n el groc i el negre"